projecte-aina/catalan_government_crawling huggingface dataset:
Tindran lloc el 26 i el 28 de juny
L'ICEC a través del Servei de Desenvolupament Empresarial (SDE) i de l'Àrea de Públics, organitza els propers 26 i 28 de juny dues jornades adreçades al tractament dels públics de la cultura.
En aquestes, els públics es posen al centre de l'estratègia, i el coneixement de com són, què volen o com es comporten; dades que s'obtenen a partir del màrqueting, el tractament de les dades, la comunicació, la difusió i els mitjans.
La primera jornada ' Marqueting relacional i desenvolupament de públics en cultura ', que tindrà lloc el 26 de juny a l'auditori del CCCB, aprofundirà en el tractament dels públics de la cultura a partir d'un pla desenvolupament de públics, com a mètode, i des de la mirada del màrqueting relacional.
Els objectius son proporcionar una visió general del potencial del màrqueting relacional aplicat a la gestió de projectes culturals, explicar una metodologia concreta amb què dissenyar, planificar i avaluar una estratègia de continguts relacional, analitzar la idoneïtat de diferents accions per a diferents fases de relació i segmentació de l'audiència, conèixer experiències reals d'enfocament relacional, reptes i dificultats, resultats i beneficis.
La jornada del dia 28 de juny serà al CERC, és la continuació de la primera i sota el títol ' Disseny d'un pla de desenvolupament de públics ' els assistents participaran en el disseny real o simulat d'un Pla de desenvolupament de Públics.
Amb la metedologia emprada en la primera jornada de màrqueting relacional, en aquesta els objectius seran contrastar idees d'accions i campanyes i analitzar a quin segment de la població s'haurien d'adreçar i reflexionar sobre com aplicar a projectes propis o propers les idees i la metodologia del pla de desenvolupament de públics.
Aquestes jornades enceten les noves línies estratègiques de desenvolupament de públics presentades per l'ICEC el passat 7 de juny que tenen com a objectiu principal fomentar que les empreses culturals incorporin i adoptin estratègies de desenvolupament de públics en la seva gestió diària.
Les mesures defineixen un full de ruta que ha de contribuir a enriquir la comunicació i la connexió entre els agents culturals i els seus públics a partir de tres eixos principals de treball.
L'objectiu és donar eines i suport al sector cultural català per gestionar i fidelitzar els públics ja existents i per captar-ne de nous, per obtenir dades que els permetin analitzar els comportaments culturals i preveure'n els canvis i per definir i implementar plans de desenvolupament de públics per als seus projectes.
Es parlarà de les noves tendències als mitjans socials, del Big Data i la cultura i conclourà amb un repàs de casos inspiracionals.
L'ICEC, de la mà de l' SDE i l' Àrea de Cultura Digital, i en col·laboració amb el Grup Lavinia, organitza la tercera sessió de Tendències Digitals, amb l'objectiu d'explicar les principals tendències en cultura, comunicació i tecnologia.
Explicarem les tecnologies emergents, observarem el comportament dels usuaris i projectarem com serà la indústria de la creació i el consum cultural a mig termini, perquè els assistents puguin alinear-hi els seus projectes.
Il·lustrarem també la sessió amb casos d'estudi que poden inspirar els creadors de continguts i els diversos agents del sector per crear sinèrgies inesperades.
Si al març vam parlar de la web 4.0, de la superació de les xarxes socials i de l'internet post-textual, i al juny vam parlar del vídeo, de les deep fake news i la intel·ligència artificial, el proper dijous 25 d'octubre (de 17:15h i les 19:30h a la sala Pimec de l'edifici ESCI-Born al campus de la UPF a Poblenou ) tractarem:
Tendències mitjans socials 2019.
Projectem quines seran les tendències en comunicació per xarxes socials pel proper any, des dels continguts efímers fins al social listening passant per temes com la col·laboració amb els famosos i temuts influencers.
En sentim a parlar tot sovint, però no sempre queda clar com ens en podem aprofitar.
Expliquem què pot donar de sí el Big Data en el sector cultural i de la creació de continguts; passant pel màrqueting de continguts i la privacitat.
Acabem l'any de Tendències Digitals amb una bateria d'accions, continguts i casos que ens permetin inspirar noves idees i que siguin d'interès per l'ús que fan de la tecnologia i els nous formats.
Com en les edicions anteriors, Tendències Digitals (3) anirà a càrrec de l' Àlex Sola.
Periodista de formació, ha fet de guionista i col·laborador en diversos mitjans de comunicació (Catalunya Ràdio, RAC1 o Betevé).
Ha treballat en la creació de continguts per a diferents marques (Moritz, Mazda, Ayuda en Acción) des de diverses productores i agències, a més de fer consultoria de noves tecnologies per a altres empreses i institucions (Mango, Nestlé o UOC).
Actualment dirigeix el portal d'informació satírica benegre.cat i forma part de l'equip de Creació i Desenvolupament de Continguts de Lavinia Audiovisual.
Més informació en el següent enllaç: https://sde.cultura.gencat.cat/cultura/tendencies-digitals---3-_ad_2675_index.html
Organitzada per Europa Creativa Desk - Media Antena Catalunya, tindrà lloc divendres 19 de juny de 2020
El proper divendres 19 de juny de 2020 se celebrarà una jornada en línia sobre les oportunitats que ofereix als professionals de la producció el FILM LONDON'S PRODUCTION FINANCE MARKET, així com el nou paper del Regne Unit en les coproduccions europees.
L'objectiu de la sessió, organitzada per Europa Creativa Desk – MEDIA Catalunya en el marc de les sessions informatives, és incentivar i fomentar la participació del sector audiovisual al Film London's Production Finance Market, que se celebrarà en línia a l'octubre, i la data límit de presentació de sol·licituds del qual és el proper 6 de juliol.
El Production Finance Market (PFM) de Film London és un esdeveniment anual de dos dies, dedicat a projectes que cerquen finançament, vendes internacionals i distribució i que està organitzat juntament amb el BFI London Film Festival.
El mercat tindrà lloc en línia del 12 al 13 d'octubre de 2020.
En la seva 14a edició, el Mercat ha ajudat a forjar incomptables connexions comercials a llarg termini, i es l'únic esdeveniment d'aquest tipus al Regne Unit.
Des de fomentar noves relacions comercials fins a associar companyies de vendes internacionals i assegurar diverses opcions d'inversions en companyies i projectes cinematogràfics, el PFM és molt útil per a productors i financers.
El PFM està obert a llargmetratges i series de televisió internacionals de més d'un milió d'euros de pressupost.
El New Talent Strand (anteriorment Micro Market) està pensat per a projectes de llargmetratges de menys d'un milió d'euros.
La sessió del proper divendres 19 de juny estarà moderada per l' Àlex Navarro, director d' Europa Creativa Desk – MEDIA Catalunya, i comptarà amb la participació d' Helena Mackenzie, cap d'Inversions exteriors i desenvolupament de negocis a Film London i d' Adrian Wootton OBE, director executiu de Film London i de la British Film Commission.
Tots dos exposaran les oportunitats que ofereix als professionals de la producció el FILM LONDON'S PRODUCTION FINANCE MARKET i ens posaran al dia sobre el nou rol del Regne Unit en les coproduccions europees.
També hi haurà espai per a consultes per part del públic.
La jornada s'adreça a les empreses de producció audiovisual independents especialment interessades en aquest mercat i en les coproduccions europees.
La sessió es durà a terme en anglès.
La jornada se celebrarà en línia el proper divendres 19 de juny de 2020, d'11h a 12.15h.
Inscripcions a la sessió des del següent enllaç.
La convocatòria estarà oberta del 19 de març al 14 d'abril 2020, ambdós inclosos.
AQUESTA CONVOCATÒRIA S'ALLARGA FINS EL 20 DE JULIOL DE 2020
Aquest mes de març, l'ICEC obre la convocatòria a plans de distribució de llargmetratges cinematogràfics.
La convocatòria s'ha ampliat fins el 20 de juliol de 2020.
Els ajuts previstos en aquestes bases s'articulen en les modalitats següents:
Les empreses podeu sol·licitar acollir-vos només a la modalitat a) de l'apartat anterior o a les dues modalitats per al mateix projecte, però no podeu sol·licitar acollir-vos ni ser beneficiàries únicament de la modalitat b).
Les aportacions reintegrables consisteixen, com el seu nom indica, en ajuts econòmics en forma de cofinançament, que permeten a les empreses culturals disposar de finançament a priori per a un projecte cultural.
Aquesta eina es facilita a les empreses amb una doble modalitat de subvenció i préstec, el retorn del qual es realitza en un termini ajustat a les necessitats financeres del projecte i tenint en compte el seu èxit o fracàs.
Entre les missions de l'ICEC, que té com a objectiu principal fomentar el creixement de les empreses culturals i la seva consolidació, destaca la voluntat d'estimular l'autonomia de les empreses a través de l'adopció d'una cultura financera que els ajudi a accedir a fonts de finançament distintes de les subvencions a fons perdut.
L'ICEC disposa, des d'aquesta perspectiva, de dues eines que es gestionen a través de l'Àrea de Desenvolupament Empresarial: les aportacions reintegrables i els préstecs participatius.
Entre les beques ofertes hi ha pràctiques de conservació fílmica i a la Biblioteca del Cinema
La Filmoteca de Catalunya ha obert, aquest matí, la convocatòria de beques per fer pràctiques als seus centres, tant al Centre de Conservació i Restauració dels fons fílmics, al Parc Audiovisual de Terrassa, com a la Biblioteca del Cinema, que s'ubica a la seu del Raval barceloní..
Les beques s'adrecen a estudiants universitaris de diferents disciplines que hagin superat un mínim de 120 crèdits, així com a estudiants de postgrau, màster i doctorats direvtament relacionats amb aquests mateixos estudis, i a i titulats en cadascuna de les formacions de les diferents beques.
Les persones que obtinguin la beca faran les seves pràctiques sota la tutoria de la persona que es designi a aquest efecte per completar la seva formació, contribuir a la inserció laboral i aproximar les persones becades al context professional.
Alhora, les beques han de proporcionar a la persona becada un aprenentatge pràctic de la matèria, així com el coneixement del treball en equip de l'especialitat i de les fases de treball de l'Administració pública.
En aquesta convocatòria, la Filmoteca busca vuit persones interessades a realitzar pràctiques de:
Accediu a tota la informarció de la convocatòria a través del web de Tràmits de la Generalitat de Catalunya.
està organitzat per iCat, la Volta Ciclista a Catalunya i l'Institut Català de les Empreses Culturals, i compta amb la col·laboració de l'Acadèmia Catalana de la Música.
El concurs convoca l'escena musical catalana a presentar temes inèdits en català fins al 28 de novembre.
La Volta Ciclista a Catalunya no té, habitualment, una banda sonora pròpia.
Només hi ha dos precedents recents: Oscar D'Aniello va cedir el 2016 la seva cançó "Lo más bonito del mundo" i Salva Racero va compondre "Què li passa al món" el 2017, per il·lustrar una competició esportiva lligada als hàbits ciutadans.
Ara, coincidint amb l'edició número 100 de la prova ciclista, iCat, la Volta i l'Institut Català de les Empreses Culturals (ICEC) organitzen, amb la col·laboració de l'Acadèmia Catalana de la Música, el concurs per triar la cançó que identificarà la Volta des del 23 al 29 de març del 2020.
El concurs està obert a bandes i solistes de l'escena catalana, que podran presentar una cançó en català inèdita a partir d'avui, 31 d'octubre, i fins al 28 de novembre.
Entre els dies 2 i 4 de desembre, un jurat integrat per membres d'iCat, la Volta, l'ICEC i l'Acadèmia seleccionarà les tres cançons finalistes, que es faran públiques el dia 5 de desembre.
Entre els dies 15 de desembre i 5 de gener, els oients d'iCat podran votar el seu tema preferit i el guanyador es farà públic el 7 de gener.
La cançó guanyadora posarà ritme a la Volta i Catalunya Ràdio se'n farà ressò en els continguts.
Les bases i el calendari de totes les fases del concurs es poden consultar al web icat.cat/volta.
100 edicions de la Volta Ciclista a Catalunya
La Volta Ciclista a Catalunya, que s'engoba dins del calendari UCI World Tour -màxima categoria del ciclisme mundial-, celebrarà l'edició número 100 l'any 2020, del 23 al 29 de març, una fita que només han aconseguit, en les proves per etapes, el Tour de França, amb 106 edicions, i el Giro d'Itàlia, amb 102 edicions.
La Volta reuneix any rere any els millors ciclistes del món, com es va demostrar en la passada edició, on van prendre la sortida ciclistes com els vigents guanyadors del Tour de França i el Giro d'Itàlia, Egan Bernal i Richard Carapaz; l'excampió del món Alejandro Valverde; el britànic Chris Froome, quatre cops guanyador del Tour,, i els francesos Thibaut Pinot i Romain Bardet, a banda del guanyador de l'edició, el colombià Miguel Àngel López, entre altres figures mundials.
Té lloc el dimecres 27 de novembre a l'Auditori del CCCB
L' Acadèmia Catalana de la Música presenta aquest dimecres 27 de novembre a l' Auditori del CCCB, la 3a edició del seu Fòrum anual sota el nom " Festivals: Mirades des del s.XXI ".
Aquest té l'objectiu de debatre sobre el present i futur dels festivals del nostre país, la seva internacionalització i la construcció de nous públics i audiències.
Així mateix, també es podrà debatre amb els professionals del sector que lideren els principals festivals del país sobre la gestió, les pràctiques i les aportacions que els fan especials, tot des d'una mirada contemporània.
La inauguració del Fòrum començarà amb una conferència de Kathrin Deventer, Secretària General de la European Festivals Association (EFA) i co-directora del Europe for Festivals, Festivals for Europe (EFFE).
Seguidament tindran lloc les taules rodones que sota el títol genèric Quatre mirades des del s.XXI, diferents representants dels festivals proporcionaran una visió del debat global amb l'objectiu d'aprofundir i aportar noves reflexions i idees sobre la gestió, qualitat, sostenibilitat, innovació, internacionalització i gènere dels festivals.
Les taules rodones proposades són:
La relatoria final de les quatre taules de debat i reflexió anirà a càrrec d'Olga Àbalos, periodista especialitzada en música.
També tindrà lloc una conferència a càrrec de Lluís Bonet i Giada Calvano, professors i investigadors de la Universitat de Barcelona, titulada Creant instruments per mesurar els impactes dels festivals.
Per finalitzar la jornada, es representarà la peça escènica GRRRLS!!! sobre els manifestos feministes del segle XX i XXI, dirigida per Carlota Subirós, amb text de Virginie Despentes i saxo i veu de Mireia Tejero.
El Fòrum és una de les activitats organitzada per l'Acadèmia Catalana de la Música per les quals rep suport de l'ICEC.
Per a més informació clica aquí.
Des d'avui, 17 de desembre i fins el 5 de gener, els oients d'iCat podeu participar en la votació popular
Enguany, i per celebrar l'edició número 100 de la Volta Ciclista a Catalunya, s'ha celebrat el concurs, d'on sortirà la cançó, per votació popular, de la música que acompanyarà aquest esdeveniment.
El concurs està organitzat per iCat, la Volta Ciclista a Catalunya i l'ICEC amb la col·laboració de l' Acadèmia Catalana de la Música.
D'entre les 33 cançons presentades per 30 participants un jurat integrat per Manel Montañés, director gerent de l'Acadèmia Catalana de la Música; Rubén Peris, president de la Volta Ciclista de Catalunya; Xavier Cester, director de l'àrea de Música de l'ICEC; Santi Faro, cap de continguts de Catalunya Ràdio, i Lucía Flores, coordinadora musical d'iCat n'ha seleccionat 3 que son les finalistes: "Eclipsi", de Blaumut, "Ciclistes", de Koeman, i "Donem-ho tot", de Roger Argemí.
Des d'avui 17 de desembre i fins el 5 de gener els oients d'iCat, teniu l'oportunitat d'escollir la vostra cançó preferida al web de l'emissora.
D'entre tots els oients que participeu en la votació, se sortejarà un abonament per al Festival Cruïlla 2020 (2, 3 i 4 de juliol) i un mallot de líder de la Volta signat pel vencedor de la darrera edició, el colombià Miguel Ángel López.
Aquest és el tercer any, no consecutiu, que la Volta Ciclista a Catalunya té banda sonora pròpia, amb només dos precedents recents: Oscar D'Aniello amb "Lo más bonito del mundo" al 2016 i Salva Racero amb "Què li passa al món" al 2017.
Per conèixer les bases i el calendari de totes les fases del concurs feu click aquí.
L'ICEC organitza, a través del seu Servei de Desenvolupament Empresarial (SDE) i en col·laboració amb la Fundació Catalunya Cultura, la jornada L'abecé del camí del mecenatge, adreçada a les empreses i professionals interessats a dissenyar la seva estratègia de mecenatge.
La jornada, prevista per al dimarts 27 de novembre al MACBA, oferirà una introducció a la realitat del patrocini i del mecenatge per a totes aquelles empreses que cerquin un finançament privat.
Les diverses ponències i taules rodones previstes posaran de manifest quines són les principals capacitats que un projecte ha de tenir per poder emprendre la recerca de finançament privat amb el màxim de garanties.
S'analitzaran, doncs, qüestions clau per als possibles mecenes o patrocinadors, entre les quals l'impacte social del projecte i la comunicació pública d'aquest i la forma jurídica de l'empresa que cerca el finançament, així com aspectes més pràctics com poden ser les claus per a l'elaboració d'un dossier de patrocini i la valoració econòmica del projecte.
Tindrà lloc el 2 de maig al Mercat de les Flors
L'ICEC, a través del Servei de Desenvolupament Empresarial (SDE) i l'Àrea de Públics, organitza el proper 2 de maig la tercera jornada sobre cultura inclusiva.
Sota el títol ' La creació en el context de la inclusió, la diferència i la comunitat" vol situar la mirada en les creadores i els creadors, i en la seva vinculació als processos comunitaris i inclusius.
Els objectius de la mateixa són: qüestionar qui són les creadores i els creadors d'aquests tipus de processos, abordar les possibilitats i els límits d'aquests projectes quan es volen generar peces artístiques que es presentin al públic, plantejar de manera crítica i autocrítica quina relació existeix amb el sector cultural i quina relació s'hi voldria tenir, i presentar propostes més enllà de les nostres fronteres, ampliant la mirada i creant un diàleg sobre reptes comuns i diferenciats.
La sessió està adreçada als professionals del sector cultural i creatiu, així com del sector social i educatiu implicats en el desenvolupament i la riquesa dels projectes artístics de caràcter inclusiu o comunitari, que hi estiguin interessats o que tinguin curiositat per conèixer-los.
El Servei de Desenvolupament Empresarial (SDE), de l'ICEC, té com a missió impulsar el creixement professional i empresarial del sector creatiu i cultural de Catalunya, proporcionant formació i serveis per millorar la competitivitat i la innovació de les empreses i entitats culturals catalanes.
Per la seva banda, l'àrea de públics de l'ICEC acompanya i dona suport a aquells projectes culturals que fomentin els hàbits culturals i que donin a conèixer els diversos llenguatges artístics a públics diferents, fent èmfasi en les iniciatives de cultura inclusiva.
La jornada inclourà casos pràctics, diàlegs així com un taller participatiu, novetat que introduïm respecte a les edicions anteriors per ampliar i consolidar els coneixements.
Podeu visionar la jornada del 2017 i del 2018 i consultar el bloc de públics culturals.
L'ICEC hi tindrà un estand que oferirà una imatge conjunta de sector del 30 de novembre al 8 de desembre
Catalunya tornarà a comptar, per cinquè any consecutiu, amb un estand institucional en la 33èna Fira Internacional del Llibre de Guadalajara (Mèxic), organitzat per l'ICEC a través de la seva marca internacional Catalan Arts Books.
Amb aquest estand, on hi seran presents 33 editorials catalanes, l'ICEC vol donar un major impuls a l'activitat professional de les empreses i els diferents agents del món del llibre de Catalunya, tot oferint una imatge conjunta del sector als professionals llatinoamericans.
La presència dels professionals catalans en les diferents edicions de la cita mexicana és habitual i nombrosa.
L'estand de Catalunya a la FIL és un espai de treball obert als diferents professionals del sector (editors, agents literaris, institucions, etc.) i dissenyat perquè hi puguin desenvolupar reunions de negoci, realitzar trobades amb homòlegs d'altres països i exposar la varietat i vitalitat de la producció editorial catalana.
La FIL, que tindrà lloc entre el 30 de novembre i 8 de desembre de 2019, és la trobada més rellevant de Llatinoamèrica, la reunió del món editorial en espanyol més gran del món.
Un esdeveniment on conflueixen el comerç de drets d'explotació editorial, els principals agents distribuïdors del sector del llibre del continent americà i un ampli festival cultural obert al públic, on el llibre i els autors són el protagonistes.
En l'anterior edició, la Fira va comptar amb 819.000 visitants i una representació internacional de 47 països amb prop de 2.280 editorials, 19.740 professionals del llibre, 328 agents i 150 empreses que van participar al "Salon de Derechos".
Internacionalització de les empreses editorials catalanes
La participació de l'ICEC a la Fira Internacional del Llibre de Guadalajara s'emmarca en la política de suport a la internacionalització de les empreses editorials catalanes, amb la presència del sector a les grans cites professionals del calendari internacional, en especial la Fira del Llibre de Frankfurt, la fira de referència pel que fa a comerç de drets d'explotació editorial, la Fira del Llibre de Bolonya, especialitzada en llibre infantil i juvenil, la Fira del Llibre de Londres especialitzada en la venda de drets i considerada com el "Certamen del llibre més important de primavera" en el calendari editorial internacional i aquest 2019 on Barcelona va ser convidada d'honor, a la Fira del Llibre de Buenos Aires la més gran de parla espanyola.
Tria un llibre', tancarà la seva quarta edició, el proper dissabte 30 de novembre a la Biblioteca Carles Rahola de Girona amb l'activitat ' Tens 6 anys.
Viu el teu llibre', una proposta d' Experiències literàries, a través d'un circuit d'instal·lacions que convidarà als nens i nenes de 6 anys de la ciutat de Girona a gaudir de la literatura gràcies al so, el joc i la imaginació.
Cada una d'aquestes instal·lacions vol fomentar l'interès dels nens i nenes cap a les arts literàries, posant en valor la paraula dita, escrita o feta imatge.
L'acte comptarà amb la presència de la consellera de cultura Ma Àngela Vilallonga.
Tria un llibre ' vol estimular els hàbits de lectura dels infants de 6 anys i té com a principal objectiu que els nens i les nenes descobreixin les llibreries amb un adult i que aprenguin a donar valor als llibres.
Els 74.500 nens i nenes que aquest any 2019 han fet 6 anys van rebre a casa una targeta que els convidava a anar una de les mes de 300 llibreries adherides a la campanya.
En aquestes l'han pogut bescanviar per el llibre de temàtica infantil preferit per un import màxim de 13 euros.
Enguany es va renovar l'acord amb l' ONCE per tal que els infants amb discapacitat visual participessin de la campanya des de l'inici rebent a casa seva la targeta en braille.
En la passada edició, un 44'7% dels infants de 6 anys hi van participar comprant més de 6.600 títols diferents.
Lleida va ser la província amb més participació.
Tria un llibre és una iniciativa del Gremi de Llibreters de Catalunya i té com a col·laboradors institucionals el Departament de Cultura, a través del l'ICEC, el Departament d'Ensenyament, el Departament de la Vicepresidència, el d'Economia i Hisenda, el Departament de Relacions Institucionals i Exteriors i Transparència, l'Idescat (Institut d'Estadística de Catalunya) i la Corporació Catalana de Mitjans Audiovisuals.
Com a col·laboradors de difusió naturals hi participen les biblioteques, les escoles públiques, privades i concertades així com l'ONCE.
I compta amb la col·laboració del Gremi d'Editors de Catalunya i l'Associació d'Editors en Llengua Catalana.